b'\n_START_ARTICLE_\nFloco\xc8\x99el\n_START_SECTION_\nConfuzii\n_START_PARAGRAPH_\nV\xc4\x83zut de sus, buretele seam\xc4\x83n\xc4\x83 tare cu g\xc4\x83lbiorul \xc8\x99i specii \xc3\xaenrudite, dar se deosebe\xc8\x99te clar prin aculeii s\xc4\x83i (Himenoforul genului Cantharellus const\xc4\x83 din pseudo-lamele), dar de asemenea cu ciupercile cu tuburi \xc8\x99i pori Albatrellus cristatus (necomestibil), Albatrellus confluens (comestibil), Albatrellus ovinus (comestibil), de asemenea cu Hericium cirrhatum sin. Creolophus cirrhatus respectiv Hygrophoropsis aurantiaca (are lamele, carnea \xc8\x99i piciorul forma\xc8\x9bi mai slab, comestibil). _NEWLINE_Mai departe, el poate fi doar confundat cu specii asem\xc4\x83n\xc4\x83toare ale acestui gen, cu toate comestibile sau cel pu\xc8\x9bin neotr\xc4\x83vitoare, ca de exemplu Hydnum acre sin. Hydnellum mirabile (burete mai \xc3\xaenchis \xc3\xaen culoare, amar, necomestibil) Hydnum albidum (albicios, comestibil), Hydnum rufescens (mai mic\xc4\x83 cu nuan\xc8\x9be de roz, comestibil), Hydnum subsquamosum (cuticula este mai roz\xc4\x83, comestibil), Hydnum umbilicatum (comestibil)  sau Hydnum versipelle (burete mai \xc3\xaenchis \xc3\xaen culoare, amar, necomestibil).\n_START_SECTION_\nValorificare\n_START_PARAGRAPH_\nFloco\xc8\x99elul este o ciuperc\xc4\x83 de bun\xc4\x83 calitate, \xc3\xaen special exemplarele tinere. Carnea devine la cele b\xc4\x83tr\xc3\xa2ne ceva scor\xc8\x9boas\xc4\x83. Mai departe buretele are atunci un gust amar din cauza aculeilor care \xc3\xaens\xc4\x83 pot fi \xc3\xaendep\xc4\x83rta\xc8\x9bi f\xc4\x83r\xc4\x83 probleme. El poate fi bine ad\xc4\x83ugat la m\xc3\xa2nc\xc4\x83ruri cu g\xc4\x83lbiori, ambele specii fiind de consisten\xc8\x9b\xc4\x83 asem\xc4\x83n\xc4\x83toare, pentru care se cere un timp de g\xc4\x83tit mai lung.'